הטרוריסטים המבוקשים ביותר על ידי ה-FBI
הטרוריסטים המבוקשים ביותר - הרשימה המקורית

| תמונה | שם | תאריך פעילות | סטטוס |
| --- | --- | --- | --- |
|  | עימאד מורנייה | 14 ביוני 1985 | נהרג |
: עימאד מורנייה היה מבוקש בגין חטיפת טיסה 847 של TWA וכראש אגף המבצעים של החזבאללה היה אחראי גם לפיגוע במעונות חיילי הנחתים ב-1983 בלבנון. ב-12 בפברואר 2008 נהרג בהתפוצצות רכב תופת בדמשק. החיסול בוצע על ידי המוסד הישראלי.
|  | חסן עז-א-דין | 14 ביוני 1985 | עודנו חופשי |
: חסן עז-א-דין מבוקש בגין חטיפת טיסה 847 של TWA.
|  | עלי אטווה | 14 ביוני 1985 | נפטר |
: עלי אטווה מבוקש בגין חטיפת טיסה 847 של TWA. נפטר ממחלת הסרטן בלבנון בשנת 2021.
|  | עבדול רחמן יאסין | 26 בפברואר 1993 | עודנו חופשי |
: עבדול רחמן יאסין מבוקש בגין מעורבותו בבניית הפצצה עבור הפיגוע במגדלי התאומים (1993). ב-2002 נחשד כי נלכד בידי שירות הביטחון העיראקי ונאסר, אך מאז נעלם מהמדינה ונותר ברשימת המבוקשים.
|  | ח'אלד שיח' מוחמד | 1994–1995 | נלכד |
: ח'אלד שיח' מוחמד מבוקש בגין שיתוף הפעולה עם רמזי יוסף בתכנון חטיפת 12 מטוסי נוסעים על מנת לפגע במבנים בארצות הברית ואסיה. ב-1 במרץ 2003 נעצר בעיראק. ב-23 בפברואר 2006 הוסר מרשימת הטרוריסטים המבוקשים ביותר.
|  | אחמד איברהים אל-מועאסיל | 25 ביוני 1996 | נלכד |
: אחמד איברהים אל-מועאסיל מבוקש בגין מעורבותו בפיגוע במגדלי אל-חובאר, ערב הסעודית, מבנה מעונות חיילי צבא ארצות הברית. ב-2017 דווח כי נלכד בלבנון והוסגר משם לערב הסעודית. עם זאת, הוא לא הוסגר לארצות הברית וכתוצאה מכך עדיין מבוקש על ידי ה-FBI.
|  | עלי סעיד בן עלי אל חורי | 25 ביוני 1996 | עודנו חופשי |
: עלי סעיד בן עלי אל חורי מבוקש בשל מעורבותו בפיגוע במגדלי אל-חובאר.
|  | איברהים סליח מוחמד אל יעקוב | 25 ביוני 1996 | עודנו חופשי |
: איברהים סליח מוחמד אל יעקוב מבוקש בשל מעורבותו בפיגוע במגדלי אל-חובאר.
|  | עבדל כארים חוסיין מוחמד אל נאצר | 25 ביוני 1996 | עודנו חופשי |
: עבדל כארים חוסיין מוחמד אל נאצר מבוקש בשל מעורבותו בפיגוע במגדלי אל-חובאר. נחשד בהיותו ראש ארגון הטרור "חזבאללה בחיג'אז" (אנ').
|  | מוחמד עאטף | 7 באוגוסט 1998 | נהרג |
: מוחמד עאטף היה מבוקש בחשד למעורבותו בפיגועים בשגרירויות ארצות הברית בקניה ובטנזניה ב-1998. היה "רמטכ"ל" אל-קאעידה וראש הזרוע הצבאית של הארגון. נהרג באפגניסטן ב-14 בנובמבר 2001, במתקפת טילים בביתו, מחוץ לקאבול. ב-23 בפברואר 2006 הוסר מהרשימה.
|  | אוסאמה בן לאדן | 7 באוגוסט 1998 | נהרג |
: אוסאמה בן לאדן היה מבוקש בעוון מעורבותו בפיגועי שגרירויות ארצות הברית באפריקה ב-1998, פיגוע ההתאבדות במשחתת קול בשנת 2000. היה האיש השלישי המבוקש ביותר על ידי ארצות הברית. היה מנהיג ארגון אל-קאעידה ואחראי לעשרות ומאות פיגועים, ביניהם פיגוע הטרור הגדול בהיסטוריה.  במאי 2011 נהרג על ידי כוח קומנדו אמריקאי באמצעות שתי יריות בראשו.
|  | איימן א-זוואהירי | 7 באוגוסט 1998 | נהרג |
: איימן א-זוואהירי היה מבוקש בעוון מעורבותו בפיגועים בשגרירויות ארצות הברית בקניה ובטנזניה ב-1998. ירש את מקומו של בן לאדן בתפקיד מנהיג אל-קאעידה לאחר חיסולו ב-2011. מחלקת המדינה של ארצות הברית הציעה פרס של 25 מיליון דולר עבור מידע שיוביל להסגרתו. נהרג בתקיפה אווירית בקאבול שבאפגניסטן ב-31 ביולי 2022.
|  | פאזול עבדאללה מוחמד | 7 באוגוסט 1998 | נהרג |
: פאזול עבדאללה מוחמד היה מבוקש בעוון מעורבותו בפיגועים בשגרירויות ארצות הברית בקניה ובטנזניה ב-1998. ב-11 ביוני 2011 דווח כי נהרג בסומליה. כוחות הביטחון בקניה אישרו כי נהרג ב-8 ביולי בידי כוחות צבא סומליים, וב-12 ביוני הוסר מהרשימה.
|  | מוסטפא מוחמד פדהיל | 7 באוגוסט 1998 | נהרג |
: מוסטפא מוחמד פדהיל מבוקש בעוון מעורבותו בפיגועים בשגרירויות ארצות הברית בקניה ובטנזניה ב-1998. נהרג באפגניסטן ב-2005.
|  | פאהיד מוחמד עלי-מסלאם | 7 באוגוסט 1998 | נהרג |
: פאיד מוחמד עלי-מסלאם היה מבוקש בגין מעורבותו בפיגועי שגרירויות ארצות הברית באפריקה ב-1998, בדאר א-סלאם, טנזניה ובניירובי, קניה. בינואר 2009 נהרג במתקפה בפקיסטן, יחד עם השייח' אחמד סאלים סוודאן. ב-24 בנובמבר 2009 הוסר מהרשימה.
|  | שייח' אחמד סאלים סוודאן | 7 באוגוסט 1998 | נהרג |
: שייח' אחמד סאלים סוודאן היה מבוקש בגין מעורבותו בפיגועי שגרירויות ארצות הברית באפריקה ב-1998, בדאר א-סלאם, טנזניה ובניירובי, קניה. בינואר 2009 נהרג במתקפה בפקיסטן, יחד עם פאיד מוחמד עלי-מסלאם. ב-24 בנובמבר 2009 הוסר מהרשימה.
|  | אחמד גאילאני | 7 באוגוסט 1998 | נלכד |
: אחמד גאילאני היה מבוקש בעוון מעורבותו בפיגועים בשגרירויות ארצות הברית בקניה ובטנזניה ב-1998. נלכד בפקיסטן ב-25 ביולי 2004. ב-2010 עמד למשפט בפני בית דין אזרחי בניו יורק בעוון קשירת קשר לביצוע פשע בעוון תכנון הפיגועים והורשע, אך זוכה מ-284 אישומים נוספים, לרבות אישום ברצח ובניסיון לרצח. 
|  | עבדאללה אחמד עבדאללה | 7 באוגוסט 1998 | נהרג |
: עבדאללה אחמד עבדאללה היה מבוקש בשל מעורבותו בפיגועי שגרירויות ארצות הברית באפריקה ב-1998, בדאר א-סלאם, טנזניה ובניירובי, קניה. על פי הדיווחים, נהרג ב-7 באוגוסט 2020 על ידי המוסד למודיעין ולתפקידים מיוחדים בטהראן, איראן. דווח על מותו רק שלושה חודשים מאוחר יותר. מזכיר המדינה של ארצות הברית מייק פומפאו אישור את מותו של עבדולה ב-12 בינואר 2021.
|  | ענאס על-ליבי | 7 באוגוסט 1998 | נפטר במעצרו |
: אבו ענאס על-ליבי מבוקש בגין מעורבותו בפיגועי שגרירויות ארצות הברית באפריקה ב-1998, בדאר א-סלאם, טנזניה ובניירובי, קניה. נלכד באוקטובר 2013 על ידי כוחות אמריקנים בטריפולי, וב-2015 נפטר כתוצאה מדלקת הכבד C בה לקה במהלך מעצרו.
|  | סייף אל-עאדל | 7 באוגוסט 1998 | עודנו חופשי |
: סייף אל-עאדל מבוקש בגין מעורבותו בפיגועי שגרירויות ארצות הברית באפריקה ב-1998, בדאר א-סלאם, טנזניה ובניירובי, קניה. משמש כמנהיג דה פקטו של אל-קאעידה לאחר חיסול קודמו בתפקיד, איימן א-זוואהירי. נכון ל-2023, משוער כי הוא מנהיג דה פקטו של אל-קאעדה הפועל מחוץ לאיראן.
|  | אחמד מוחמד חאמד עלי | 7 באוגוסט 1998 | נהרג |
: אחמד מוחמד חאמד עלי היה מבוקש בשל מעורבותו בפיגועי שגרירויות ארצות הברית באפריקה ב-1998, בדאר א-סלאם, טנזניה ובניירובי, קניה. נהרג בפקיסטן ב-2010.
|  | מוחסין מוסא מטוואלי אטווח' | 7 באוגוסט 1998 | נהרג |
: מוחסין מוסא מטוואלי אטווח' היה מבוקש בשל מעורבותו בפיגועי שגרירויות ארצות הברית באפריקה ב-1998, בדאר א-סלאם, טנזניה ובניירובי, קניה. ב-12 באפריל 2006 נהרג עם מיליטנטים נוספים בקרב יריות מול כוחות פקיסטניים, סמוך לגבול האפגני. באוקטובר 2006 בדיקת דנ"א אישרה את מותו והוא הוסר מרשימת המבוקשים.